open-index/open-wikipedia-markdown huggingface dataset:
Freak Me

**Freak Me** on yhdysvaltalaisen R&B-yhtyeen Silkin kappale, joka julkaistiin helmikuussa 1993 heidän esikoisalbuminsa *[[Lose Control (albumi)|Lose Control]]* toisena singlenä. Kappaleen teki ja tuotti osittain Keith Sweat. Tim Cameron, Jimmy Gates ja Gary Jenkins lauloivat kappaleen. Singlestä tuli yhtyeen listamenestys, sijoittuen ensimmäiselle sijalle niin Billboard Hot 100 -singlelistalla, jossa se pysyi kaksi viikkoa kuin myös *[[Billboard]]in* Hot R&B/Hip-Hop Songs -singlelistalla, jossa se pysyi kahdeksan viikkoa. RIAA myönsi kappaleelle platinasertifikaatin 12. huhtikuuta 1993, ja sitä myytiin Yhdysvalloissa yli 1,3 miljoonaa kappaletta.

## Lähteet
Eduard Vilden kirjallisuuspalkinto

**Eduard Vilden kirjallisuuspalkinto** on kirjailija Eduard Vilden mukaan nimetty virolainen kirjallisuuspalkinto, joka myönnetään vuosittain.

## Palkitut

* 1965 Rudolf Sirge: *Maa ja rahvas
* 1966 [[Hando Runnel]]: *Maa lapsed*
* 1967 [[Mats Traat]]: *Koputa kollasele aknale*
* 1968 [[Ott Kool]]: *Tähed allikas*
* 1969 [[Väino Ilus]]: *Tuulekülvid*
* 1970 [[Veera Saar]]: *Ukuaru*
* 1971 Mats Traat: *Tants aurukatla ümber*
* 1973 [[Egon Rannet]]: *Kivid ja leib*
* 1975 [[Aimée Beekman]]: *Kuradilill*
* 1977 [[Jüri Tuulik]]: *Meretagune asi*
* 1978 Väino Ilus: *Kinsli peremehed*
* 1980 Mats Traat: *Puud olid, puud olid hellad velled*
* 1981 [[Kalju Saaber]]: *Härgamisi*
* 1982 [[Madde Kalda]]: *Seitse tähte taeva Sõelas*
* 1983 [[Lehte Hainsalu]]: *Tere õhtust. Kuidas elate?*
* 1984 [[Arvo Valton]]: *Üksildased ajas*
* 1985 [[Rein Põder]]: *Hilised astrid*
* 1986 [[Albert Uustulnd]]: *Tuulte tallermaa*
* 1988 [[Veera Saar]]: *Kraakuvi mägi*
* 1989 [[Hando Runnel]]: *Laulud eestiaegsetele meestele*
* 1990 [[Nikolai Baturin]]: *Karu süda*
* 1991 [[Valeria Ränik]]: *Orb*, *Ellujäämine*
* 1992 Kalju Saaber: *Punaselageda saaga*
* 1993 [[Leelo Tungal]]: *Ainus kangelastegu on naeratus*
* 1994 [[Endel Nirk]]: *Siin maa peal*
* 1995 [[Peeter Urm]]: *Siinpool paradiisi*, *Provintsiarst*
* 1996 [[Arno Kasemaa]]: *Rannamännid*

* 1997 [[Veera Saar]]: *Kodutee*
* 1998 Lehte Hainsalu: *Viis minutit enne vihma* 
* 1999 [[Ellen Niit]]: *Paekivi laul*
* 2000 [[Henn Mikelsaar]]: *Ristiratast*
* 2001 [[Nasta Pino]]: *Vaikne on*
* 2002 [[Mart Kivastik]]: *Hinged lähevad*
* 2003 [[Doris Kareva]]: *Mandragora* + [[Kersti Tormis]] – eripreemia luuleraamatu kujunduse eest 
* 2004 [[Eeva Park]]: *Lõks lõpmatuses*
* 2005 [[Viiu Härm]]: *Õhuaken*
* 2006 [[Eia Uus]]: *Kuu külm kuma*
* 2007 [[Jan Kaus]]: *Tema*
* 2008 [[Andrus Kivirähk]]: *Mees, kes teadis ussisõnu*
* 2009 [[Rein Raud]]: *Vend*
* 2010 [[Tõnu Õnnepalu]]: *Kevad ja suvi ja*
* 2011 [[Mats Traat]]: *Õelate lamp*
* 2012 [[Indrek Hargla]]: *Apteeker Melchior ja timuka tütar*
* 2013 [[Livia Viitol]]: monograafia *Eduard Vilde*
* 2014 [[Elo-Maria Roots]]: *Vaimude jaam*
* 2015 [[Toomas Vint]]: *Mõned kummalised naised*
* 2016 [[Andrus Kivirähk]]: *Oskar ja asjad*
* 2017 [[Mihkel Mutt]]: *Eesti ümberlõikaja*
* 2018 [[Tõnu Õnnepalu]]: *Valede kataloog. Inglise aed*
* 2019 [[Martin Algus]]: *Midagi tõelist*
* 2020 [[Mart Kivastik]]: *Taevatrepp*
* 2021 [[Kristiina Ehin]]: *Janu on kõikidel üks*
* 2022 [[Tauno Vahter]]: *Madis Jeffersoni 11 põgenemist*
* 2023 [[Anu Raud]]: *Kuue ruuduga aken''
* 2024 Urmas Vadi: "Kuu teine pool"
* 2025 Kristiina Ehin: "Südametammide taga"
Lähde

Palkintoa ei jaettu vuosina  1972, 1974, 1976, 1979 ja 1987.

## Lähteet
Candy Rain (albumi)

**Candy Rain** on yhdysvaltalaisen R&B-yhtyeen Soul for Realin esikoisalbumi, joka julkaistiin 28. maaliskuuta 1995 Uptown Records -levy-yhtiöllä ja jaettiin MCA Recordsin kautta. 

Albumi sijoittui Billboard 200 -listan sijalle 23. Elokuuhun 1995 mennessä RIAA oli myöntänyt albumille platinasertifikaatin sen jälkeen, kun sitä oli myyty Yhdysvalloissa yli miljoona kappaletta. 

## Kappaleet

## Arvostelut
*AllMusic: 

## Lähteet
Loisto (tornitalo)

**Loisto** on syyskuussa 2021 valmistunut tornitalo Helsingin Kalasatamassa. Se valmistui osana Redi-kokonaisuutta noin kaksi vuotta ensimmäisen tornitalon, Majakan, jälkeen.

Loistossa on 32 kerrosta ja 249 huoneistoa. Se rakennettiin valinnaiselle vuokratontille. Ennakkomarkkinointi alkoi 9. heinäkuuta 2018, ja ensimmäiset asukkaat muuttivat tornitaloon 30. syyskuuta 2021.

## Muut tornitalot
Redi-kokonaisuuden ensimmäinen asuintorni Majakka valmistui vuonna 2019, kolmas talo Lumo One vuonna 2022, neljäs talo Visio vuonna 2023. Viides ja samalla ainoa toimistokäyttöön tarkoitettu Horisontti valmistui vuonna 2025. Suunnitteilla ovat Luotsi, Kartta ja Kapteeni.

## Lähteet

## Aiheesta muualla
 
* SRV: Kalasataman tornien toinen asuinpilvenpiirtäjä Loisto lähestyy harjakorkeutta
When You Die

**When You Die** on yhdysvaltalaisen rockyhtye MGMT:n kappale, joka julkaistiin toisena singlenä yhtyeen neljänneltä studioalbumilta *[[Little Dark Age]]* 12. joulukuuta 2017. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.

Kappale julkaistiin digitaalisena latauksena ja se tuli myös saataville suoratoistopalvelu Spotifyhyn.

## Kappaleet
### Digitaalinen lataus

## Lähteet
Kihnun majakka

**Kihnun majakka** on Kihnun saaren eteläkärjessä Pitkänänniemellä sijaitseva valkotorninen majakka.

## Historia
Kihnun majakka rakennettiin vuonna 1864 Englannissa valmistetuista valurautaosista. Vastaavia on Viron rannikolla säilynyt neljä. Kartiomainen torni on maalattu valkoiseksi ja lyhtyrakennuksen katto on punainen, ja siinä on parveke. Majakka on rakennettu samanaikaisesti Vormsin ja Virtsun majakoiden kanssa ja on myös malliltaan samanlainen.

Vuodesta 2013 lähtien on torni on ollut avoinna vierailijoille.

## Kuvia


Tiedosto:Kihnu lighthouse1.jpg


## Lähteet

## Aiheesta muualla
Dragón (1745)

**Dragón** (**Santa Teresa de Jesus**) oli Espanjan laivaston vuonna 1745 vesille laskettu 60-tykkinen Conquistador-luokan kaksikantinen linjalaiva.

## Valmistus

Alus tilattiin Real Astillerolta Havannasta, missä köli laskettiin 15. huhtikuuta 1744. Alus laskettiin vesille 2. toukokuuta 1745 ja otettiin palvelukseen 1. syyskuuta 1745.

## Palvelus
Alus lähti 25. lokakuuta 1745 Havannasta *Invenciblen*, *Reinan* ja *Conquistadorin* kanssa Cadiziin päällikkönään JdE Espínola. Sotalaivojen tehtävänä oli suojata saattuetta, joka kuljetti 7 miljoonan peson aarretta sekä elintarvikkeita. Alus palasi lokakuussa Havannaan. Se saapui *Reinan* kanssa Veracruziin, mistä ne palasivat Havannaan kuljettaen miljoonan peson aarteen.

Aluksen päällikkönä oli Manuel de Paz, jonka alaisuudessa alus osallistui Havannan taisteluun 12. lokakuuta 1748 torjuttaessa Knowles'n johtamaa Britannian kuninkaallisen laivaston hyökkäystä. Alus lähti 21. maaliskuuta 1749 *Real Familian* kanssa Cartagena de Indiaan, jonne ne saapuivat 14. toukokuuta 1749.

Alus osallistui seitsenvuotiseen sotaan ja Yhdysvaltain vapaussotaan.

Alus lähti 22. toukokuuta 1783 Havannasta Veracruziin JdE Borjan laivastossa, jossa oli muina sotalaivoina vain *San Leandro*. Alus ajoi karille 27. toukokuuta Campechessa Bajo Nuevossa. Se saatiin irrotettua 29. toukokuuta riutalta *San Leandron* avustamana, mutta alus kaatui myrskyaallokossa ja haaksirikkoutui. *San Leandro* pelasti 60 lukuun ottamatta miehistöstä, minkä jälkeen se palasi Veracruziin.

## Lähteet
*
*

### Viitteet
Pääomarakenne

**Pääomarakenne** tarkoittaa tapaa, jolla yrityksen toiminta on rahoitettu. Pääomarakenne on yritykselle riskinhallinta- ja kustannuskysymys.

## Oma ja vieras pääoma
Yrityksen rahoituksen perusvaihtoehdot ovat oman pääoman ehtoinen ja vieraan pääoman ehtoinen rahoitus.

Oma pääoma on yrityksen kannalta joustavaa. Yrityksen ei ole pakko jakaa voittoa omalle pääomalle eikä omaa pääomaa tarvitse myöskään maksaa pois. Oman pääoman tuottovaatimus on kuitenkin korkeampi kuin vieraan pääoman tuottovaatimus. Sijoittajan kannalta omaan pääomaan liittyy korkeampi riski, sillä oma pääoma tulee etuoikeusjärjestyksessä vasta vieraan pääoman jälkeen.

Vieras pääoma eli velka on joustamatonta. Sen korot ja lyhennykset on maksettava tiettynä hetkenä. Vieraan pääoman avulla yritys voi käyttää velkavipua parantaakseen oman pääoman tuottoa.

Korkeamman riskin vuoksi sijoittaja vaatii omalle pääomalle korkeampaa tuottoa, joka kutsutaan *riskipreemioksi*. Aina kuitenkaan oma pääoma ei tuota vierasta pääomaa enemmän. Silloin sijoittajan riski toteutuu.

Vieraaseen pääomaan kuuluu *rahoitusriski.* Se liittyy tulojen ennustamisen vaikeuteen. Jos yrityksen tulot jäävät menoja pienemmiksi, se voi kattaa erotuksen ottamalla lisää velkaa. Jos yrityksen velanhoitokyky on hyvä, tästä ei seuraa välitöntä ongelmaa. Jos kuitenkin velkojen määrä ylittää niiden hoitokyvyn, yritys on vakavissa rahoitusongelmissa. Vieraan pääoman määrä ei siis saisi tulla liian korkeaksi.

## Pääomarakenteen muutokset
Vieraan pääoman määrään vaikutetaan ottamalla lainaa ja maksamalla lainaa pois. Omaa pääomaa kasvattaa tilikauden voitto ja sitä pienentää tappio. Omaa pääomaa pienentävät myös voitonjako (osinko), omien osakkeiden ostaminen ja oman pääoman palautus. Osakeanti kasvattaa omaa pääomaa.

## Pääomarakenteen mittaaminen ja vahvuus
Pääomarakennetta mitataan tilinpäätösanalyysissä oman ja vieraan pääoman avulla. Käytettyjä tunnuslukuja ovat omavaraisuusaste ja nettovelkaantumisaste.

Pääomarakenne on sitä vahvempi, mitä enemmän yrityksellä on oman pääoman ehtoista rahoitusta. Rahoitusasema aiheuttaa yrityksen omistajille sitä vähemmän riskiä, mitä paremmin yritys pystyy tuloksellaan selviytymään vieraan pääoman velvoitteista. Rahoitusasemaa arvioidaan sen vuoksi sekä pääomarakenteen että tulospohjaisten tunnuslukujen avulla.

Ei ole olemassa yhtä optimaalista pääomarakennetta. Yrityksen on löydettävä sopiva kompromissi oman ja vieraan pääoman väliltä. On pohdittava, milloin kannattaa ottaa lainaa ja milloin rahoittaa toiminta omalla pääomalla. Yleensä samalla toimialalla toimivilla yrityksillä on keskenään samankaltainen pääomarakenne. Riskipitoisilla toimialoilla yritykset pyrkivät muodostamaan vahvan pääomarakenteen, jolla kompensoidaan liiketoiminnan riskejä.

Vakavaraisuus liittyy pääomarakenteeseen. Se tarkoittaa pääomarakenteen terveyttä.

## Katso myös
* Maksukyky
* Nettovelkaantumisaste
* Omavaraisuusaste
* Vakavaraisuus
* Velkavipu

## Lähteet
Candy Rain

**Candy Rain** on yhdysvaltalaisen R&B-yhtyeen Soul for Realin myyntimenestyssingle, jonka julkaisi Uptown Records -levy-yhtiö 15. marraskuuta 1994. Kappaleen tekivät Ali Shaheed Muhammad, Hamish Stuart, Dwight Myers, Malik Taylor, Owen McIntyre, Samuel Barnes, Jean-Claude Olivier ja Terri Robinson. ”Candy Rain” oli *[[Billboard]]in* Hot R&B/Hip-Hop Songs -listan ensimmäisellä sijalla kolme viikkoa ja myös Billboard Hot 100 -listan toisella sijalla. Singleä myytiin 800&nbsp;000 kappaletta ja RIAA myönsi sille kultasertifikaatin. 

## Lähteet
Promonauha / Aina valveilla

**Promonauha / Aina valveilla** on jyväskyläläisten rap-artistien Krison ja Aren yhteisjulkaisu, joka sisältää Krison *Promonauha* -EP:n ja Aren *Aina valveilla* -EP:n. Levy julkaistiin 2. maaliskuuta 2018 Meiän Musiikki -levy-yhtiön kautta.

## Kappaleet

### Promonauha
# 
# 
# 
# 
# 
# 
# 
# 
# 
# 

### Aina valveilla
# 
# 
# 
# 
# 
# 
# 
# 

## Lähteet
Sirkku Aaltonen

**Sirkku Aaltonen** (s. 1952) on suomalainen käännöstieteilijä ja tutkija sekä Vaasan yliopiston nykyenglannin professori emerita. 

## Julkaisut

* *Acculturation of the other: Irish milieux in Finnish drama translation* (1996), Joensuu University Press
* *Käännetyt illuusiot: näytelmäkääntäminen suomalaisessa teatterissa* (toim.) (1998), Tampere University Press
* *Näytelmäkirjallisuuden kääntäminen Suomessa* (2000), teoksessa Käännöskirjallisuus ja sen kritiikki, Helsinki : Ammattikielten ja kääntämisen opintokokonaisuus (AKO)
* *Time-Sharing on Stage: Drama Translation in Theatre & Society* (2000), Multilingual Matters
* *Näytelmäkäännökset suomalaisen teatterin lähteenä* (2007), teoksessa Suomennoskirjallisuuden historia, SKS Helsinki
* *Matkalippu maailmalle: suomalaisten näytelmien kääntämisestä ja viennistä* (2010), Helsinki: Like
* *Käännetyt maailmat: johdatus käännösviestintään* (2015), Gaudeamus
* *Rewriting Narratives in Egyptian Theatre: Translation, Performance, Politics* (2016), Routledge

## Lähteet

## Aiheesta muualla
*Profiili Vaasan yliopiston sivulla 
*
James Ford

**James Ford** (s. 11. joulukuuta 1981 Leek, Britannia) on brittiläinen musiikkialalla toimiva tuottaja, miksaaja ja muusikko. Hän on työskennellyt muun muassa Arctic Monkeysin, Depeche Moden, Klaxonsin, Mumford & Sonsin ja The Last Shadow Puppetsin kanssa.

## Valikoitu diskografia
### Tuottajana
* Arctic Monkeys – 
* Klaxons – 
* The Last Shadow Puppets – 
* Arctic Monkeys – 
* Arctic Monkeys – 
* Florence and the Machine – 
* Little Boots – 
* Arctic Monkeys – 
* Mumford & Sons – 
* The Last Shadow Puppets – 
* Depeche Mode – 
* Everything Everything – 

## Lähteet
Jakaman valuma-alue

**Jakaman valuma-alue** (vesistöaluetunnus 35.34) on Näsijärven–Ruoveden alueessa sijaitseva toisen jakovaiheen valuma-alue, jonka pinta-ala on 157,04 neliökilometriä. Alueen järvisyys on 6,24&nbsp;%. Vesistön valuma-alueen alarajana on Kukkulanselän Vankavesi Näsijärvellä, jossa reitin vedet tulevat seuraavaksi Koljonselälle Näsijärven alueelle (35.31).

Kolmannen jakovaiheen alueita ovat seuraavat kuusi aluetta tai valuma-aluetta :
* Jakaman–Kuusjärven alue (35.341)
* Parkusjoen alaosan alue (35.342)
* Parkusjoen yläosan valuma-alue (35.343)
* Sikkilänjoen alaosan alue (35.344)
* Sikkilänjoen yläosan valuma-alue (35.345)
* Myllyojan valuma-alue (35.346)

## Lähteet
### Viitteet
Me and Michael

**Me and Michael** on yhdysvaltalaisen rockyhtye MGMT:n kappale, joka julkaistiin neljäntenä singlenä yhtyeen neljänneltä studioalbumilta *[[Little Dark Age]]* 7. helmikuuta 2018. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.

Kappale julkaistiin digitaalisena latauksena ja se tuli myös saataville suoratoistopalvelu Spotifyhyn.

## Kappaleet
### Digitaalinen lataus

## Lähteet
Uptown Records

**Uptown Records** oli yhdysvaltalainen levy-yhtiö, jonka Andre Harrell perusti vuonna 1986. Uptown Recordsille levyttäneitä artisteja ja yhtyeitä olivat muun muassa Guy, Heavy D & the Boyz, Jodeci, Mary J. Blige, Al B. Sure! ja  Soul for Real.

## Lähteet
Heavy Rules Mixtape

**Heavy Rules Mixtape** on suomalaisen pop-laulajan Alman toinen EP-levy. Sen julkaisi PME Records ja Warner Music Finland 2. maaliskuuta 2018. EP:n kappaleet on kirjoitettu ja äänitetty vuoden 2017 ja alkuvuoden 2018 aikana.

EP:n kappaleilla vierailevat ruotsalainen Tove Styrke, tanskalainen MØ sekä yhdysvaltalainen Kiiara.

## Kappaleet

## Arvostelut
* Helsingin Sanomat: 

## Lähteet

## Aiheesta muualla
* Spotify: ''Heavy Rules Mixtape''
* iTunes: ''Heavy Rules Mixtape''
Aldtsjerk

**Aldtsjerk** () on kylä lähellä moottoritietä Leeuwardenista Dokkumiin. Se sijaitsee Tytsjerksteradielin kunnassa Friisinmaassa Alankomaissa. Aldtsjerkissä oli 606 asukasta vuonna 2017.

Aldtsjerkin vuotuisiin juhliin kuulu Doarpsfeest, johon kuuluu paraati. Tunnetuimpia maanmerkkejä on Heemstra State, joka on Sminian aristokraattisen perheen entinen asuinpaikka. Kylän päätie Van Sminiaweg on 1,5 kilometriä pitkä, ja se on nimetty Sminian perheen mukaan. 

Aldtsjerkiä lähin ruokakauppa sijaitsee Oentsjerkissä, noin kolmen kilometrin päässä kylästä. Merkittävin kauppa on pyöräkauppa ja Bram en Jannies, joka ei varsinaisesti sijaitse kylässä vaan Aldtsjerkin ja Oentsjerkin välissä. Kylän keskustassa sijaitsee Aldtsjerkin kirkko, joka rakennettiin 1200-luvulla.

Kylän lähellä on järvi Aldtsjerker mar. Saksaksi Aldtsjerk on Oudkerk joka tarkoittaa vanhaa kirkkoa. Aldtsjerk on sen friisinkielinen nimi.

## Lähteet
José Romero y Fernández de Landa

**José Romero y Fernández de Landa** (27. toukokuuta 1735 Huelva – 5. elokuuta 1807 Madrid) oli Espanjan meri- ja maavoimien upseeri sekä Espanjan laivaston ensimmäinen virallistettu laivasuunnittelija. Hän suunnitteli lukuisia kaksi- ja kolmekantisia linjalaivoja 1700-luvun lopulla ja 1800-luvun alussa. Hän on lisäksi laatinut teoksen *Reglamento de maderas necesarias para la fábrica de los baxeles del Rey*.

Romero kirjautui 27. toukokuuta 1752 Villa de Arcosissa Regimiento de Dragones de Edimburgoon, jossa hän oli komppanianpäällikkönä. Hän siirtyi laivastoon vuonna 1754. Hänet ylennettiin aliluutnantiksi ja merijalkaväen II pataljoonan 5. komppanian päälliköksi Ferrolissa.

Romero aloitti 1. marraskuuta 1765 suunnittelija Francisco Gautierin alaisuudessa työt Guarnizon telakalla. Cuerpo de ingenieros de Marina perustettiin lokakuussa 1770. Hän oli harvoja Cuerpo de Oficiales de Guerrasta sinne siirtyneitä. Hänet ylennettiin capitán de fragataksi, insinöörikomentajaksi ja insinöörikenraaliksi, ja lopulta hän yleni laivaston insinöörikenraaliksi 28. tammikuuta 1786.
Let's Get Loud (Suntriben kappale)

**Let's Get Loud** on Suntriben esittämä kappale, jolla se edusti Viroa vuoden 2005 Eurovision laulukilpailussa Ukrainan Kiovassa.

Kappale kilpaili Euroviisujen semifinaalissa, jossa se sijoittui 25 maan joukosta sijalle 20. ja täten karsiutui finaalista.

## Lähteet
TUL Cup 2018

**TUL Cup 2018** oli 77. kerran järjestetty Suomen Työväen Urheiluliiton jalkapallomestaruuskilpailu. Turnaus pelattiin Lahdessa 24.–25. maaliskuuta 2018. Mestaruuden voitti Mikkelin Pallo-Kissat, jolle saavutus oli ensimmäinen TUL:n mestaruus sitten vuoden 1977.

## Joukkueet

## Ottelut
### Välierät

### Pronssiottelu

### Loppuottelu

MiPK:n joukkue: Calvin Damm, Miika Ekmark, Sami Ekmark, Tommi Ekmark, Erlow, Jalmari Haapea, Isaac Kannah, Akseli Kaukonen, Mikko Kausto, Ville Kirvesoja, Tuomas Koppelomäki, Antti Lampinen, Juuso Neuvonen, Jesse Putkonen, Rafael, Ronnie, Santeri Suutari, Jaakko Teräsranta, Victor, Antti Voutilainen, Tatu Österlund; Valmentajat: Janne Moilanen, Kimmo Aholainen.

## Lähteet
Kiipsaaren majakka

**Kiipsaaren majakka** sijaitsee Saarenmaan luoteisrannalla Harilaidin niemellä. Majakka valmistui vuonna 1933, ja se on 26 metriä korkea. Se on kallistunut, minkä vuoksi sitä kutsutaan myös **Saarenmaan Pisan torniksi**. Se ei ole ollut käytössä vuoden 2009 jälkeen.

## Historia
Ensimmäinen majakka Kiipsaaren luoteisrannalle valmistui ensimmäisen maailmansodan aikana. Se oli jyrkän pyramidin muotoinen, ja sijaitsi lähellä Tagamõisan niemellä olevalla Undvan kalliolla. Nykyisen teräsbetonisen majakan rakensi rakennusyhtiö Maximilian Arronet & Otto de Fries vuonna 1933. Pian uuden majakan valmistumisen jälkeen edellinen Undva-majakka purettiin. 

Majakassa ei ole ollut valoa vuoden 1992 jälkeen, ja vuoden 2009 jälkeen se ei ole enää ollut virallinen merenkulun turvalaite. Vaikka majakka alun perin rakennettiin noin sadan metrin päähän rannasta, se on rantaviivan siirtymisen vuoksi nykyään kokonaan meressä. Myrskyt, nouseva merenpinta ja aallot kallistivat tornia, mutta myöhemmin se on taas alkanut oieta.

## Kuvia

Tiedosto:Kiipsaare majakas, 2006-07-27.jpg|Kiipsaaren majakka vuoden 2006 heinäkuussa.
Tiedosto:Kiipsaare tuletorn 2010 (2).jpg|Kiipsaaren majakka vuonna 2010.


## Lähteet

## Aiheesta muualla
Camille ja Kennerly Kitt

**Camille** **ja Kennerly Kitt** ovat yhdysvaltalaisia identtisiä kaksosnäyttelijöitä ja sähkö-/akustisia harpisteja, jotka esiintyvät nimellä **Harp Twins**. Sisaret ovat julkaisseet yli 80 singleä verkossa sekä neljä cover-albumia. Näyttelijöinä Harp Twins on esiintynyt useissa elokuvissa.

## Lähteet

## Aiheesta muualla
* virallinen sivusto
Carolina Pihelgas

**Carolina Pihelgas** (s. 1986 Tartto, Viro) on virolainen runoilija ja toimittaja. 

Pihelgas on opiskellut Tarton yliopistossa uskontotiedettä ja antropologiaa. Hän on nuorten kirjallisuuslehden Värske Rõhkin runoustoimittaja sekä käännösrunouslehti Ninnikun toimittaja.

## Teokset
* *Sõrmemuster* 2006
* *Metsas algavad hääled* 2010
* *Õnnekangestus* 2011
*  *Kiri kodust* 2014
* *Pimeduse pisiasjad* 2017
* 

## Palkinnot ja tunnustukset
* Gustav Suitsin runouspalkinto 2012
* Viron naiskirjallisuuden palkinto 2025

## Lähteet

## Aiheesta muualla
* Carolina Pihelgasin runosuomennoksia, suom. Anniina Ljokkoi,  Nippernaati
* Carolina Pihelgase ja Hasso Krulli luuletõlke blogi
Lasnamäe Centrum

**Lasnamäe Centrum** on Tallinnassa Virossa sijaitseva kauppakeskus. Se sijaitsee Lasnamäen kaupunginosassa Itä-Tallinnassa. Se avattiin vuonna 2003, ja se on Itä-Tallinnan suosituin kauppakeskus. Siellä vierailee vuosittain yli neljä miljoonaa asiakasta. Keskuksen pinta-ala on 24&nbsp;000 neliömetriä, ja vuonna 2018 valmistuvat laajennustyöt tuovat siihen lähes 15&nbsp;000 neliömetriä lisää tilaa.

## Lähteet

## Aiheesta muualla
* Lasnamäe Centrumin kotisivut
Gabriela Zapolska

**Gabriela (Gabryela) Zapolska** (oikea nimi *Maria Gabriela Stefania Korwin-Piotrowska*, 1857–1921) oli huomattavin puolalainen naturalismia edustanut kirjailija.

Zapolska kuvasi teoksissaan usein naisen asemaa, avioliittoa naisen kannalta ja seksuaalisuuden ongelmia. Hänen romaaneistaan on suomennettu *Sesonkirakkautta* ja näytelmistään *Rouva Dulskan moraali*. Hän julkaisi teoksiaan myös nimimerkeillä *Walery Tomicki, Józef Maskoff, Jozef Maskoff, Maryja, Marya, Omega* ja *Szczerba*.

## Suomennetut teokset
* *Sesonkirakkautta* (*Sezonowa miłość*), kaksiosainen, suom. Otava 1930 Sarja: Kirsikka-sarja, 41 (tekijänimellä Gabriella Zapolska) 
* *Rouva Dulskan moraali: 3-näytöksinen huvinäytelmä* (*Moralność pani Dulskiej*), suom. Eino Kalima. Helsinki: Suomen Teatteriliitto [i.a.] (Näytelmämoniste)

## Lähteet

## Aiheesta muualla
Maarja Pärtna

**Maarja Pärtna** (s. 1986 Viro) on virolainen kirjailija ja toimittaja.

Itä-Virumaalta kotoisin oleva Pärtna opiskeli vuodesta 2005 Tarton yliopistossa kirjallisuutta ja englannin kieltä. Hän julkaisi runojaan ensin blogissa, sitten Värske Rõhk -nimisessä nuorten kirjallisuuslehdessä. Esikoiskokoelma *Rohujuurte juurest* ilmestyi 2010.

Esikoiskokoelmassaan Pärtna käsittelee luonnon ja teollisuusympäristön ristiriitaa. Hän itse on kasvanut maalaistalossa, joka sijaitsee itävirumaalaisessa teollisuusympäristössä. Tarttoon muutettuaan hän on kokenut päässeensä ristiriidasta selvyyteen, koska kaupunki on hyvin vihreä. Hän on kirjoittanut tekstit valokuvaaja Lauri Kulpsoon kanssa julkaisemaansa valokuvakirjaan. 

## Teokset
* *Rohujuurte juures*, Värske Raamat 2010 
* *Läved ja tüved*, Eesti Keele Sihtasutus 2013 
* *Saamises*, Verb 2015 

## Palkinnot ja tunnustukset
* 2011 *Rohujuurte juures* oli Betti Alverin esikoispalkinnon ehdokas
* 2013 Juhan Liivin runopalkinto runosta "Sees" 
* 2013 Tartu Kultuurikandja -arvonimi nuorten sarjassa 
* 2014 Tartu Kultuurikandja -arvonimi   Müürilehtin toimituksen jäsenenä 

## Lähteet

## Aiheesta muualla
* Maarja Pärtnan blogi
* Tiedotteet, Tampereen kaupunki (referoi lähteenä käytettyä Pärtnan tekstiä)
* Runoja Nippernaatissa 
* Haiharan residenssitaiteilija runottaa kuvia, Hervannan Sanomat 22.6.2016
KHL-kausi 2017–2018

**KHL-kausi 2017–2018** on jääkiekkoliiga KHL:n 10. kausi. Kausi alkoi 21. elokuuta 2017 ja se päättyi 22. huhtikuuta 2018.

## Runkosarja
### Läntinen konferenssi

### Itäinen konferenssi

## Pudotuspelit

## Lopputulokset

## Tilastot
### Pistepörssi
:*Lähde: [https://en.khl.ru/stat/leaders/468/pts/ KHL]*

### Maalivahdit
:*Lähde: [https://en.khl.ru/stat/leaders/468/gaa/ KHL]*

## Aiheesta muualla
* Kalenteri 2017–2018
Tammsaarenpuisto

**Tammsaarenpuisto** () on Tallinnassa Virossa sijaitseva puisto. Se sijaitsee kaupungin keskustassa Kesklinnan kaupunginosassa Estonia-teatterin ja Viru Keskuksen välissä. Puistossa sijaitsee sinne vuonna 1978 pystytetty kirjailija A. H. Tammsaaren patsas. Vuonna 2007 puistossa oli 40 puupohjaista kasvilajia.

Vuosina 1955–1989 puiston nimi oli 16. Oktoobri.

## Lähteet

## Aiheesta muualla
Ryan Dzingel

**Ryan Dzingel** s. 9. maaliskuuta 1992 Wheaton, Illinois, Yhdysvallat) on yhdysvaltalainen jääkiekkoilija, joka pelaa koeajalla NHL-joukkue Arizona Coyotesissa. Dzingel on pelipaikaltaan vasen laitahyökkääjä ja hän laukoo vasemmalta. Dzingel on 25.2.2019 mennessä pelannut NHL:n runkosarjassa 247 ottelua. Näissä hän on kerännyt tehopisteet 62+64=126.

Ottawa Senators varasi Dzingelin  seitsemännellä kierroksella 204. pelaajana. Dzingel pelasi ensimmäisen ottelunsa Senatorsissa kaudella . Helmikuussa 2019 Senators kauppasi hänet Columbus Blue Jacketsiin vaihdossa Anthony Duclairiin sekä 2. kierroksen varausvuoroihin vuosille 2020 ja 2021.

Dzingel siirtyi heinäkuussa 2019 kaksivuotisella sopimuksella Carolina Hurricanesiin.

Helmikuussa 2021 Hurricanes kauppasi Dzingelin takaisin Ottawa Senatorsiin vaihdossa Alex Galchenyukiin ja Cedric Paquetteen.

Heinäkuussa 2021 Dzingel solmi yhden vuoden ja arvoltaan 1,1 miljoonan dollarin sopimuksen Arizona Coyotesin kanssa.

Helmikuussa 2022 Coyotes kauppasi Dzingelin ja Ilja Ljubuškinin Toronto Maple Leafsiin vaihdossa Nick Ritchieen ja ehdolliseen varausvuoroon. Tämän jälkeen Maple Leafs asetti Dzingelin waiwers-listalle josta San Jose Sharks poimi hänet joukkueeseensa.

Syyskuussa 2023 Dzingel palasi Coyotesiin tryout-sopimuksella.

## Lähteet
Mary A. Wuorio

**Mary A. Wuorio** (9. marraskuuta 1924 Helsinki – 14. tammikuuta 1988 Helsinki) oli suomalainen päätoimittaja ja sarjakuvien suomentaja. Hän loi uransa Sanoma-yhtiön julkaisemien lehtien parissa.

Wuorio tuli *[[Viikkosanomat|Viikkosanomien]]* toimitukseen vuonna 1952 ja oli sen toimitussihteerinä vuosina 1954–1957. Hän oli seuraavaksi *Viikon Kertojat* -lehden toimitussihteerinä 1957–1959 ja päätoimittajana 1959–1960. Hän toimitti myös *Viikkosanomien* vuonna 1958 julkaiseman tieteisnovellien kokoelmasarjan *[[Aikamme tieteislukemisto]]*. Wuorio oli *Viikkosanomissa* yksi Aatos Erkon luottotoimittajista. Erkko siirsi hänet vuonna 1960 Sanoma-yhtiön muutamaa vuotta aiemmin ostaman *[[Me Naiset]]* -naistenlehden toimitukseen. Wuorio toimi *Me Naisten* vastaavana päätoimittajana vuosina 1961–1968. Hänen kaudellaan lehden levikki saavutti kaikkien aikojen huippunsa, 223&nbsp;350 kappaletta vuonna 1965. *Me Naisten* jälkeen Wuorio työskenteli vuodet 1968–1973 Sanoma-yhtiön toimitusjohtajan työryhmässä ja yhtiön kirjatoimituksessa.

Wuorio siirtyi myöhemmin sarjakuvien pariin. Hän oli Sanoman vuosina 1973–1974 julkaiseman *[[Zoom (sarjakuvalehti)|Zoom]]*-sarjakuvalehden päätoimittaja sen koko ilmestymisen ajan. Viimeksi Wuorio oli *[[Roope-setä]]*-lehden ensimmäisenä päätoimittajana vuosina 1978–1984. Lisäksi hän suomensi suuren osan 1970- ja 1980-luvuilla julkaistuista vanhemmista *[[Aku Ankan taskukirja|Aku Ankan taskukirjoista]]*, joiden värikäs suomen kieli oli pääosin hänen kynästään lähtöisin. Wuorio suomensi vuosina 1973–1988 yli 60 *Aku Ankan taskukirjaa* ja useita muita Disney-sarjakuvien kokoelmia. Hän myös suomensi yhdessä Outi Wallin kanssa Sanoman vuosina 1976–1977 albumeina julkaisemat Albert Uderzon ja René Goscinnyn *[[Umpah-pah]]*-sarjat.

## Lähteet
Turn 10 Studios

**Turn 10 Studios** on Xbox Game Studiosin omistama yhdysvaltalainen pelitalo.

Studio tunnetaan Sonyn *[[Gran Turismo]]*a vastaan kehitetystä menestyneestä *Forza Motorsport* -autopelisarjastaan. Pelisarja on noussut yhdeksi suosituimmista ja myydyimmistä pelisarjoista Xbox -konsoleille. Sarja tähtää simulaatioon, eli peliin joka on mahdollisimman realistinen oikean maailman kanssa.

## Pelit
Seuraavat pelit ovat Turn 10 Studiosin kehittämiä:

## Katso myös
* Forza

## Lähteet
Stazzona

**Stazzona** on kunta Comon maakunnassa Lombardian hallintoalueella Italiassa. Se sijaitsee noin 70 kilometriä Milanosta pohjoiseen ja noin 40 kilometriä Comosta koilliseen. Sen asukasluku oli 672 (31. joulukuuta 2004) ja sen pinta-ala oli 7,5&nbsp;km² .

Stazzonan naapurikuntia ovat Consiglio di Rumo, Dongo ja Germasino.

## Lähteet
Eeva Park

**Eeva Park** (s. 1950 Tallinna, Viro) on virolainen kirjailija. 

Parkin vanhemmat ovat  kirjailija Aadu Hint ja runoilija Minni Nurme. Hänen esikoisrunokokoelmansa *Mõrkjas tuul* ilmestyi 1983, ja hän jäi vapaaksi kirjailijaksi 1985.  Park on kirjoittanut runojen ja proosan lisäksi myös näytelmiä

Park siirtyi proosaan 1988, ja esikoisproosateos, novelli *Hullu Hansu lugu*, perustui hänen isoisänsä päiväkirjoihin. Ensimmäinen romaani *Tolm ja tuul*  (1992) muodostaa parin romaanin *Naeru õpilane* (1998) kanssa. Se kertoo sodanjälkeisenä aikana erään perheen kohtaloista Parkia itseään muistuttavan päähenkilön näkökulmasta. Hän on kirjoittanut myös kuunnelmia, näytelmiä ja novelleja. 

Vuonna 2003 ilmestynyt *Lõks lõpmatuses * poikkeaa aiemmista sikäli, että kirjoittaja käsittelee siinä ajankohtaista raakuuden teemaa, ihmiskauppaa. Teos sai Eduard Vilden kirjallisuuspalkinnon, ja teoksen saksaksi kääntänyt Irja Grönholm sai Viron kulttuurirahaston Kirjallisuussäätiön palkinnon vuonna 2008. Teos oli Saksassa Brücke Berlin Preis -palkinnon ehdokkaana. Se on käännetty myös norjaksi ja ruotsiksi.

## Teokset
* *Pitkällä penkillä*,  toim. ja jälkisanat Hannu Oittinen, suom. Raija Hämäläinen, Tallinna: NyNorden, 2009, 
* Novelli "Eilen, tänään, ikuisesti Rooma" (Joanna Ruokonen) kokoelmassa *[[Tallinnasta pois|Tallinnasta pois: groteskia virolaista proosaa]]*, Absurdia 2003

## Palkinnot ja tunnustukset
* 2004  Eduard Vilden kirjallisuuspalkinto  teoksesta "Lõks lõpmatuses" 

## Lähteet
Suzuki World Rally Team

**Suzuki World Rally Team** (myös nimellä **Suzuki WRC Challenge**) on Suzukin tehdastalli, joka kilpaili Rallin MM-sarjassa kausina 2007–2008.

## Historia

### Kausi 2008

Kaudelle 2008 tallin kuljettajina ajoivat Toni Gardemeister ja Per-Gunnar Andersson. Kauden parhaan tuloksen talli saavutti Japanin rallissa, jossa Andersson sijoittui viidenneksi ja Gardemeister kuudenneksi.

15. joulukuuta 2008 Suzuki ilmoitti vetäytyvänsä rallin MM-sarjasta globaalin talouskriisin vuoksi. Talli oli mukana juniorien JWRC-sarjassa vuodesta 2002 lähtien. Andersson voitti JWRC-sarjan mestaruuden tallissa vuosina 2004 ja 2007. Kaudelle 2008 talli siirtyi ylimpään WRC-sarjaan ja ilmoitti vetäytymisestä kauden lopussa samana päivänä kuin oli aikaraja seuraavan kauden ilmoittautumiselle.

## Rallin MM-sarjan tulokset
()

## Henkilökunta

* Nobuhiro Tajima
* Akira Kawada
* Shusuke Inagaki
* Michel Nandan
* Paul Wilding
* Nino Frison

## Lähteet

## Aiheesta muualla

*Juwra.com
Mati Puhm

**Mati Puhm** (s. 1962 Paide, Viro) on virolainen runoilija. 

Puhm on opiskellut Tallinnan teknillisessä korkeakoulussa ja työskentelee Läänemaan maakuntakirjastossa.

Merja Aho kuvaa artikkelissaan, että runoilijana Puhm poikkeaa nykyvirtauksista ja kytkeytyy pikemminkin aikoihin, jolloin runous oli yhtä kuin kauneus. Ahon mukaan linja vaatii rohkeutta:

## Teokset
* *Südasünd*, Haapsalu: Humanist, 2002 
* *Armuand*, Haapsalu: Valcast, 2005 
* *Laulud*, Haapsalu: Valcast, 2007 
* *Puhas laul*, Haapsalu: Carp Stuudio, 2010 

## Lähteet
Suso Kolesnik

**Suso Jaana Kristiina Kolesnik**, o.s. **Tenhunen**  (s. 20. elokuuta 1961 Kiuruvesi) on suomalainen viestintäalan asiantuntija, joka työskenteli muun muassa *[[Yhteishyvä]]n* päätoimittajana.

Kolesnik syntyi rehtori Matti Tenhusen ja kirjanpitäjä Anna-Liisa Juntusen perheeseen. Hänen puolisonsa 1993–2005 oli taiteilija Kazimir Kolesnik. Suso Kolesnik tuli ylioppilaaksi 1980 ja valmistui yhteiskuntatieteiden maisteriksi Tampereen yliopistosta 1987. Hän toimi IBM:n Suomen yhtiön viestintäpäällikkönä 1988–1999 ja Teklan viestintäjohtajana 2000–2003. SOK-yhtymän viestintäjohtaja hänestä tuli 2003,  *Yhteishyvän* päätoimittajan tehtäviä hän hoiti vuodesta 2007. Hän erosi S-Ryhmän palveluksesta Maine ja -vastuullisuusyksikön johtajana vuonna 2013. Hän on viestintätoimisto Cocommsin palveluksessa tekemässä johdon mentorointia, coachingia ja fasilitointia.

## Lähteet
Vilsandin majakka

**Vilsandin majakka** pystytettiin vuonna 1809. Majakan viimeisin remontti valmistui vuonna 2019.

## Historia
Vilsandin majakan rakentamisesta Saaremaan länsirannikolle teki päätöksen Venäjän amiraaliteetti vuonna 1803. Alun perin sitä suunniteltiin Loonalaidille, mutta suunnitelmasta luovuttiin, koska se oli asumaton ja sen maaperä oli epävakaa. Majakka päätettiin sen sijaan rakentaa Vilsandin saarelle, missä oli jo ennestään rajavartioiden tukikohta. Ensimmäinen majakka valmistui vuonna 1809.

Siitä noin 150 metriä pohjoiseen rakennettiin toinen majakka vuotta myöhemmin varmistamaan navigointi turvallisesti. Heikko rakennustyön laatu aiheutti puisen tornin romahtamisen, ja onnettomuudessa kuoli 12 miestä. Sen tilalle tehtiin uusi, joka kuitenkin purettiin vuonna 1840. 

Ensimmäinen kivinen majakka tehtiin kalkkikivestä vuonna 1817, ja se uusittiin vuonna 1870. Vuoden 1957 remontissa se sai nykyasunsa: sylinterimäinen valkoinen torni, jossa on punainen lyhtyhuone ja parveke. Vuosina 1906–1941 oli majakanvartijana Artur Toom, ja hänen ansiostaan alueelle perustettiin Vaikan luonnonsuojelualue vuonna 1910. Suojelualue oli ensimmäinen Venäjän keisarikunnassa ja se oli nykyisen Vilsandin kansallispuiston edeltäjä. 

Majakan länsipuolella sijaitsevat Vaikan saaret; Alumine Vaika, Keskimine Vaika, Ülemine Vaika, Mustpank, Kullipank ja Karirahu. Ne ovat luonnonsuojeluelueen tunnetuimpia lintusaaria.

Nykyään majakka ja sivurakennukset ovat kaikki eri omistajien omistuksessa, mutta kokonaisuus on arkkitehtoninen suojelukohde.

Majakka näyttää punaista ja valkoista valoa. Vuonna 2019 valmistui majakan noin 700 000 euroa maksanut remontti. Kesällä 2021 majakka avattiin yleisölle.

## Kuvia


Tiedosto:Vaade Alumiselt Vaikalt Vilsandile.jpg|Vilsandin majakka kuvattuna Alumiselta Vaikalta vuosien 1930 ja 1939 välisenä aikana.
Tiedosto:Vilsandi tuletorn 2005.JPG|Vilsandin majakka vuonna 2005.
Tiedosto:Vilsandi tuletorn 2006.jpg|Vilsandin majakka vuonna 2006.
Tiedosto:Vilsandi tuletorn talvel.JPG|Vilsandin majakka talvella.
Tiedosto:Vilsandi tuletorn 2011.jpg|Vilsandin majakka 2011.
Tiedosto:Vilsandi tuletorni kivist kütteladu.JPG|Vilsandin majakan polttoianevarasto. 
Tiedosto:Vilsandi tuletorn ja paadikuur.JPG|Vilsandin majakka ja venevaja.
Tiedosto:Vilsandi rannik ja tuletorn.jpg|Vilsandin kansallispuisto. 


## Lähteet

## Aiheesta muualla

*Abi Fotokogu Vilsandi tuletorn Valokuvia majakasta. 
*Anni Turismitalu
Kadotettujen hedelmätarha

**Kadotettujen hedelmätarha** (*The Orchard of Lost Souls*) on Nadifa Mohamedin kirjoittama romaani. Englanninkielinen alkuteos julkaistiin vuonna 2013 ja suomennos 2014. 

Mohamed sai tällä kirjalla brittiläisen Somerset Maugham Award -palkinnon.

## Juoni
Kirja kertoo kolmesta eri-ikäisestä naisesta, joiden tarinat kietoutuvat yhteen. Tapahtumat sijoittuvat Hargeisan kaupunkiin Somaliassa. On vuosi 1987, diktatuuri on kaatumaisillaan, ja maa ajautuu kohti sisällissotaa.

Yksinäinen leskirouva Kawsar joutuu sotilaan pahoinpitelemäksi ja lukittautuu pahasti loukkaantuneena kotiinsa odottamaan kuolemaansa. Yhdeksänvuotias Deqo karkaa pakolaisleiriltä. Kodittoman pikkutytön ei ole helppo pärjätä yksin suuressa kaupungissa. Nuori naissotilas Filsan haluaa edetä urallaan ja on muuttanut Hargeisaan. Hänelle alkaa selvitä, että armeija vaatii häneltä enemmän kuin mitä hän on valmis antamaan.

## Katso myös
**[[Aavikon tyttäret]]*

## Lähteet
*

### Viitteet
Vierzon

**Vierzon** on kunta Ranskassa Cherin departementissa Centre-Val de Loiren alueella. Se sijaitsee Cherjoen ja sen sivujoen Yèvren yhtymäkohdassa. Kuntaa halkoo myös Canal de Berryn kanava.

Vierzon oli maatalouskoneita valmistavan Société Française de Vierzonin kotikaupunki. Nykyään entisessä teollisuushallissa on valmistettuja maatalouskoneita esittelevä museo *Musée de Vierzon*.

Tiedosto:Vierzon_usines_de_la_Société_Française_1.jpg|Société Françaisen tehdasrakennus
Tiedosto:Vierzon_302_vr.jpg|Vierzon 302 vr


## Tunnettuja kuntalaisia

*Édouard Vaillant (1840–1915), poliitikko
*Félix Pyat (1810–1889), lehtimies ja poliitikko 

## Lähteet

## Aiheesta muualla
Luettelo Viron luterilaisista kirkoista

Tämä artikkeli on **luettelo Viron luterilaisista kirkoista**. Kirkkorakennukset kuuluvat Viron evankelis-luterilaiselle kirkolle. Mukana luettelossa on kaksi Viron ulkopuolella sijaitsevaa kirkkorakennusta ja ainakin kaksi kirkkoa, joita ei ole enää olemassa.
Superorganism (albumi)

__NOTOC__
**Superorganism** on samannimisen yhtyeen esikoisalbumi, jonka julkaisi Domino Records 2. maaliskuuta 2018. Yhtye kirjoitti ja tuotti kaikki kappaleet itse. Suurin osa albumin kappaleista julkaistiin singleinä vuosina 2017–2018, vain *SPRORGNSM*, *Nai's March*, *The Prawn Song* ja *Relax* ovat uusia kappaleita.

Yhtye on tulossa esiintymään Seinäjoen Provinssirock -festivaaleilla vuonna 2018.

## Kappaleet
#
#
#
#
#
#
#
#
#
#

## Palaute
Albumi on saanut positiivista palautetta kriitikoilta, NME vertaa yhtyeen soundia moniin eri yhtyeisiin ja artisteihin, kuten Animal Collectiveen ja MGMThen ja Pitchfork pitää yhtyeen omalaatuisuudesta.

* NME: 
* Pitchfork: 7.8/10

## Lähteet
Irja Grönholm

**Irja Grönholm** (s. 1951 Eberswalde, Saksan demokraattinen tasavalta) on virolainen kääntäjä.

Grönholm on virolais-ruotsalaista syntyperää. Hänen vanhempansa muuttivat Saksaan vuonna 1941. Hän kasvoi kaksikieliseksi (viro, saksa), ja opinnot päätettyään hän päätti vuonna 1984 hyödyntää kielitaitoaan.

Grönholm opiskeli vuosina 1970–1974 biologiaa Greifswaldin yliopistossa ja suoritti loppututkinnon. Hän työskenteli vuosina 1974–1984 tutkijana Akademie der Wissenschaften der DDR in Berlinissä, ja on ollut vuodesta 1984 virolaisen kirjallisuuden vapaa kääntäjä. Hän on saksantanut kaunokirjallisuutta, näytelmiä, lastenkirjoja ja tietokirjoja.

Grönholm on saksantanut muun muassa Jaan Krossin, Maimu Bergin, Mati Untin, Eeva Parkin, Mari Saatin proosaa ja Jaan Tätten, Merle Karusoon, Peeter Jalakasin, Tiit Ojasoon näytelmiä sekä näytelmiä Teater NO99:lle.

Vuosina 1990–2004 hän toimi julkaisussa Zeitschrift Estonia (myöhemmin Zeitschrift für estnische Literatur und Kultur). Hän on julkaissut runsaasti tekstejä antologioissa ja kirjallisuuslehdissä. Hän on julkaissut teokset *Estonia 2006* ja *Estonia 2007, Jahrbücher estnischer Literatur* ja on osallistunut elokuvien, radio-ohjelmien tekemiseen ja kokousten ja tapahtumien järjestämiseen.

Grönholm oli vuonna 2010 Eeva Parkin teoksen *Lõks lõpmatuses* (*Falle, unendlich*) saksannoksesta Brücke Berlin Preis -palkinnon ehdokkaana (lyhyt lista)

## Teokset
* Estnisch – Wort für Wort, Kauderwelsch Buch, 
* AusspracheTrainer Estnisch (Audio-CD), Kauderwelsch AusspracheTrainer und Audio, 

## Palkinnot ja tunnustukset
* 1991 VironkirjailijaliitonVia estica -palkinto
* 2008 ja 2009 Eesti Kultuurkapital -säätiön palkinto.

## Lähteet

## Aiheesta muualla
* Irja Grönholmin kotisivu
Sir-Air

**Sir-Air Oy** oli 1970-luvulla ja 1980-luvulla Helsingissä toiminut suomalainen lentoyhtiö joka harjoitti liikelentoja, ilmakuvauksia ja lentotaksitoimintaa. Yhtiöllä oli myös reittiliikennettä Helsingistä Mikkelin kautta Joroisiin 1971–1973 6-8 paikkaisilla koneilla. Yhtiö liikennöi tämän lisäksi keväästä 1970 alkaen Helsingistä Kauhavalle.

Yhtiön perustaja oli Risto Etelämäki ja yhtiön nimi tuli perustajan etunimen alkukirjaimista käännetyssä järjestyksessä. Yhtiön logona oli siivekäs knallihattu.

Sir-Air menetti vuonna 1982 ansiotoimilupansa, syynä tähän olivat lento- ja huoltotoiminnan puutteet. 

## Yhtiön koneita
* OH-BNA Britten-Norman BN-2 Islander 1970–1971
* OH-BNB
* OH-BNC
* OH-CDP Cessna Super Skymaster 1970–1971, tuhoutui 21. joulukuuta 1971 lähestyessään lumisateessa Helsinki-Vantaan lentoasemaa, koneen lentäjä Sulevi Tienhaara kuoli
* OH-MIS Mitsubishi Mu-2B-36 1980–
* OH-PIE Piper PA-23 Aztec "Ruma vallesmanni" 1970–1972
* OH-PNB Piper PA-31 Navajo "Rannanjärvi" 1970–1983
* OH-PNC Piper PA-31 Navajo 1971–1975
* OH-PNG Piper PA-31 Navajo 1972–1982
* OH-PNJ Piper PA-23 Aztec 1974–1983
* OH-PNS Piper PA-31T Cheyenne
* OH-PNT Piper PA-31T Cheyenne 1975–1980 
* OH-SIR Lockheed L-18-56 Lodestar 1979–1985 

## Lähteet
Viro talviolympialaisissa 1936

**[[Viro]]** osallistui **[[Talviolympialaiset 1936|Garmisch-Partenkirchenin talviolympialaisiin vuonna 1936]]** viiden urheilijan joukkueella. Maan urheilijat osallistuivat pikaluisteluun, taitoluisteluun, maastohiihtoon ja alppihiihtoon. Maan lipunkantajana avajaisissa toimi Johannes Raudava-Rosenfeldt, vaikka hän ei osallistunut mihinkään kilpailutapahtumaan. Viro ei saavuttanut kisoista mitalia.

## Joukkue

### Alppihiihto

*Karin Peckert-Forsmann - Naisten alppiyhdistetty

### Maastohiihto

*Vello Kaaristo - Miesten 18 ja 50 kilometrin hiihto

### Pikaluistelu

*Aleksander Mitt - Miesten 500, 1&nbsp;500, 5&nbsp;000 ja 10&nbsp;000 metrin pikaluistelu

### Taitoluistelu

*Eduard Hiiop - Pariluistelu
*Helene Michelson - Pariluistelu

## Lähteet
Karjulanjoen valuma-alue

**Karjulanjoen valuma-alue** (vesistöaluetunnus 35.36) on Näsijärven–Ruoveden alueessa sijaitseva toisen jakovaiheen valuma-alue, jonka pinta-ala on 137,98 neliökilometriä. Alueen järvisyys on 6,19&nbsp;%. Vesistön valuma-alueen alarajana on Näsijärven Vankavesi, jossa reitin vedet tulevat seuraavaksi Näsijärven alueelle (35.31).

Kolmannen jakovaiheen alueita ovat seuraavat yhdeksän aluetta tai valuma-aluetta :
* Mäkelänjärven–Alainenjärven alue (35.361)
* Kuusijärven–Haukkajoen alue (35.362)
* Haukkajärven alue (35.363)
* Jänisojan valuma-alue (35.364)
* Mustajoen valuma-alue (35.365)
* Niemijärven valuma-alue (35.366)
* Myllyojan valuma-alue (35.367)
* Rontanojan valuma-alue (35.368)
* Kalliojärvien valuma-alue (35.369)

## Lähteet
### Viitteet
Evol Intent

**Evol Intent** on yhdysvaltalainen drum and bass -yhtye, joka perustettiin vuonna 2000. Yhtye koostuu The Enemystä (Ashley Jones), Knickistä (Nick Weiller) ja Gigantorista (Mike Diasio). 

Trio on julkaissut useita singlejä heidän omalla levy-yhtiöllään Evol Intent Recordings kuin myös Dieselboyn Human Imprint- ja Barcode Recordings -levy-yhtiöillä. 

Evol Intent julkaisi esikoisalbuminsa *[[Era of Diversion]]* vuonna 2008. 

## Diskografia
### Albumit ja EP:t
**[[Era of Diversion]]* (2008)
**[[Cruise Control EP]]* (2011)
**[[Animal EP]]* (2013)
**[[Under the Radar EP]]* (2014)
**[[REVOLT EP]]* (2016)

## Lähteet
Nadifa Mohamed

**Nadifa Mohamed** (s. 1981 Hargeisa, Somalia) on somalialais-brittiläinen kirjailija. Hän muutti perheensä kanssa Lontooseen vuonna 1986. Heidän oli tarkoitus palata Somaliaan, mutta Somaliassa syttyi sisällissota vuonna 1988, ja he jäivät pysyvästi Isoon-Britanniaan. Mohamed opiskeli Oxfordin yliopistossa historiaa ja valtiotiedettä.

Mohamadin esikoisteos *Black Mamba Boy* julkaistiin vuonna 2009.

## Teokset
* *Black Mamba Boy* (2009)
* 
* *The Fortune Men* (2021)

## Palkinnot ja tunnustukset
* 2010: Betty Trask Award (*Black Mamba Boy*)
* 2013: Valinta Grantan "Best of Young British Novelists" -listalle
* 2014: Valinta Africa39-listalle (Listalle valittiin 39 lupaavinta alle 40-vuotiasta kirjailijaa Saharan eteläpuolisesta Afrikasta.)
* 2014: Somerset Maugham Award (*The Orchard of Lost Souls*)

## Lähteet
Era of Diversion

**Era of Diversion** on yhdysvaltalaisen drum and bass -trion Evol Intentin esikoisalbumi. Albumi julkaistiin 4. maaliskuuta 2008. 

## Kappaleet
# The Foreword feat. J Messinian – 2.32
# Era of Diversion – 4.18
# The Curtain Falls feat. The Sound of Animals Fighting – 4.39
# South London – 3.18
# Death, Lies & Videotape feat. Cypher Linguistics – 3.23
# Odd Number feat. Ewun & Vicious Circle – 4.39
# Awkward Rhythm of the Dance – 1.29
# 8-Bit Bitch feat. Ewun (Spor Remix) – 4.09
# I’m Happy Your Grave Is Next to Mine – 5.50
# 5:30 PM – 2.44
# Reality Check feat. Ewun – 3.51
# Smoke & Mirrors feat. Aaron Bedard – 4.01
# Mutiny – 4.05
# Double Glock – 1.04
# Dead on Arrival – 4.01
# Gunpowder Plot – 3.02
# Middle of the Night – 5.16
# The Oscine’s Lament – 4.15
# Maybe We’ll Dance Tomorrow – 4.21

## Lähteet
Gagarin Cup -pudotuspelit 2018

**Gagarin Cup -pudotuspelit 2018** ovat jääkiekkoliiga KHL:n kauden 2017–2018 pudotuspelit, jotka alkoivat 3. maaliskuuta 2018 ja päättyvät huhtikuussa 2018. Runkosarjan läntisen ja itäisen konferenssin kahdeksan parasta etenivät pudotuspeleihin. Jokainen ottelusarja pelataan paras seitsemästä -menetelmällä.

## Pudotuspeleihin edenneet joukkueet

## Turnauspuu


## Konferenssin puolivälierät
### Ak Bars vs. Amur

### Salavat Julajev vs. Avangard

### Traktor vs. Neftehimik

### Avtomobilist vs. Metallurg Mg

### SKA vs. Severstal

### TsSKA vs. Spartak

### Jokerit vs. Sotši

### Lokomotiv vs. Torpedo

## Konferenssin välierät
### Ak Bars vs. Metallurg Mg

### Salavat Julajev vs. Traktor

### SKA vs. Lokomotiv

### TsSKA vs. Jokerit

## Konferenssin finaalit
### Itäinen finaali

### Läntinen finaali

## Gagarin Cup -finaali

## Aiheesta muualla
* Kalenteri
Abel Landén

**Abel Landén** (4. joulukuuta 1833 Nummi – 21. tammikuuta 1915 Helsinki) oli suomalainen kunnallisneuvos, pankinjohtaja, lahjoittaja ja tilanomistaja.

Landénin vanhemmat olivat Nummen Järvenpään kylän Uotilan ratsutilan omistanut Johan Landén (s. 1806) ja Kristina Lovisa Ilmonius. Hän pääsi ylioppilaaksi 1854 ja suoritti kameraalitutkinnon 1856. Landén oli aluksi työssä Helsingin tullikamarilla ja hänestä tuli 1865 vaakamestari. Hän osti 1870 Kilon ja Gräsan kartanot Espoosta protokollasihteeri Johan Georg Agricolan (1792–1872) konkurssipesän huutokaupasta. Landén oli osakkaana Kaleva- ja Fennia-vakuutusyhtiöissä ja hän perusti 1885 Hypoteekkiosakeyhtiön jonka hän muutti vuonna 1887 Uudenmaan Osakepankiksi. Hän oli sitten pankin toimitusjohtajana useita vuosikymmeniä. Landén sai kunnallisneuvoksen arvon 1867.

Landén perusti ylioppilaaksi tultuaan yksityisen kansakoulun Nummen pitäjään ja toimi siellä opettajana. Helsinkiin muutettuaan hän osallistui kansakoulunopetukseen ja oli jonkin aikaa alempana voimistelunopettajana Helsingin yliopistossa. Hän antoi merkittäviä rahalahjoituksia erilaisiin kansansivistyspyrintöihin.

Landén osti vuonna 1878 Espoon saaristosta Iso-Vasikkasaaren (Kalvholmen) ja rakennutti sinne Röda Villan nimellä tunnetun huvilan itselleen. 

Abel Landén oli naimisissa Ida Aurora Westlundin kanssa. Heidän tyttärensä Hildur Ingeborg Landén meni naimisiin kreikkalaisen kirjallisuuden professorin Ivar Heikelin kanssa.

## Lähteet
Dieselboy

**Damian Higgins**, joka tunnetaan paremmin taiteilijanimeltään **Dieselboy** (s. 24. heinäkuuta 1972), on yhdysvaltalainen drum and bass -DJ ja -tuottaja Brooklynistä, New Yorkista. 

Dieselboy perusti Human Imprint -levy-yhtiön vuonna 2002. Hän on myös sen syyskuussa 2010 perustetun alayhtiön SubHuman : Human Imprint yksi perustajista. Higgins oli yksi helmikuussa 2012 perustetun Planet Human -levy-yhtiön perustajista. Levy-yhtiö kattaa Human Imprintin ja SubHumanin julkaisuja. 

## Lähteet

## Aiheesta muualla
Haukkajärvi

**Haukkajärvi** voi tarkoittaa seuraavia:

* Haukkajärvi, järvi Käkisalmen piirissä entisessä Hiitolan kunnassa
* Haukkajärvi, järvi Kouvolan Valkealassa
* Haukkajärvi, järvi Mikkelissä
* Haukkajärvi, järvi Orivedellä
* Haukkajärvi, järvi Ruovedellä
* Haukkajärvi, järvi Virroilla